АҞӘА, жьҭаара 14 – Sputnik, Бадри Есиава. VI абокс азы Жәларбжьаратәи атурнир "Дружба" иалахәыз хәҩык аԥснытәи аспортсменцәа ахьтәы медалқәа ргеит ҳәа Sputnik иазеиҭеиҳәеит абокс азы азыҟаҵаҩ Елизбар Џьологәуа.
"Аԥсны ахьӡала иқәгылеит Гагрантәи аспортсменцәа ԥшьҩыки аҟәантәи - Ҳаџьараҭ Кардиа, Никита Чуаз, Ренат Бениа, Артур Дертатиан, Нестор Џьанба. Дара зегьы актәи аҭыԥқәа ныркылеит, ахьтәы медалқәа ранашьахеит. Дара ирындаҭлон Израиль, Урыстәыла, Луганск рспортсменцәа", - иҳәеит иара.
VI абокс азы Жәларбжьаратәи атурнир "Дружба" мҩаԥысуан Дагомыс, иалахәын 13-16 шықәса зхыҵуаз 50-ык аспортсменцәа.
Иара убас шәаԥхьар ҟалоит: